Diari Oficial de la Generalitat Valenciana


Sumari del DOGV 8500, del 06-03-2019 (2019/1492)

Informació pública de l'aprovació de l'informe ambiental i territorial estratègic de la modificació puntual 1/2018 - Illa 220 del Pla general d'ordenació urbana.
-----------------------------------------------------------------------------------------------------------------------------------------------------------------

### Dades del document

Número de DOGV
:   8500

Data del DOGV
:   06-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/1492


Data del document
:   13-02-2019

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual 1/2018 - Illa 220 del Pla general d'ordenació urbana.  
 [2019/1492]  
Per mitjà d'aquest edicte es publica la resolució d'Alcaldia número 2019-0312, de 4 de febrer de 2019:  
  
«Antecedents de fet  
Vist que pel Decret número 2018-2883, de 28 de desembre de 2018, es va resoldre d'acord amb la literalitat següent en la part dispositiva:  
  
[?]  
?Primer. Iniciar procediment simplificat d'avaluació ambiental i territorial estratègica de la modificació puntual del Pla general d'ordenació urbana de Nules 1/2018 - Illa 220.  
Segon. Elevar consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló, i remetre els documents següents:  
· Modificació puntual del Pla general municipal d'ordenació urbana de Nules denominada Modificació puntual del Pla general d'ordenació urbana de Nules 1/2018 - Illa 220.  
· Document inicial estratègic Modificació puntual del Pla general d'ordenació urbana de Nules 1-/2018, Illa 220, amb la documentació de motivació de l'aplicació del procediment simplificat d'avaluació ambiental i territorial estratègica.  
Tercer. Publicar el text complet dels documents referits en la ubicació següent: www.nules.es /Portal  Transparència/ Transparència/ 7. Urbanisme/ 7.2 Plans i programes medi ambient/.  
Quart. Notificar als interessats la present resolució, amb indicació que contra aquesta, com a acte de tràmit que no posa fi a la via administrativa, no cal interposar cap recurs. Sense perjudici que puga interposar el que estime pertinent.-  
[?]  
Vist que mitjançant un escrit de 28 de desembre de 2018, amb número de registre d'eixida d'aquest ajuntament 8305-T-OU-4 i de 2 de gener de 2019, es va elevar consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló.  
Vist que en data 14 de gener de 2019, mitjançant registre general d'entrada número 9951-I-OB-636, es rep contestació a la consulta evacuada sobre el procediment d'avaluació simplificat de la modificació puntual del Pla general municipal d'ordenació urbana 1/2018 Illa220, de Nules, d'acord amb la literalitat següent:  
?El 3 de gener de 2019 ha tingut entrada en aquest Servei Territorial d'Urbanisme de Castelló l'escrit de consulta de l'Ajuntament de Nules, que s'efectua en el procediment municipal d'avaluació ambiental simplificat de la modificació puntual del Pla general municipal d'ordenació urbana 1/2018 - Illa 220, d'aqueix municipi.  
  
En relació amb això, s'informa del següent:  
1. La modificació puntual remesa afecta exclusivament determinacions pròpies de l'ordenació detallada del sòl urbà. Per tant i de conformitat amb el que s'estableix en l'article 48.c de la Llei 5/2014, de 25 de juliol, d'ordenació del territori, urbanisme i paisatge (d'ara en avant LOTUP), segons la redacció donada a aquest precepte per l'article 115 de la Llei 10/2015, de 29 de desembre, en aquest cas l'òrgan ambiental és l'Ajuntament. De la mateixa manera, l'aprovació definitiva de la modificació correspondrà també a l'Ajuntament, segons el que resulta de l'article 44.5 de la LOTUP.  
2. Vist el contingut de la modificació, i dins del tràmit de consultes previst en l'article 51 de la LOTUP, aquest Servei Territorial d'Urbanisme no té cap observació a efectuar.  
Realitzades les consultes de l'article 51.1 de la LOTUP, ha de ser el mateix Ajuntament qui haurà d'adoptar la resolució prevista en l'article 51.2.b de la LOTUP, amb la qual conclouria la tramitació ambiental. Després d'això, l'Ajuntament haurà d'efectuar la tramitació urbanística prevista en la LOTUP, inclosa l'aprovació definitiva de la modificació. Després de l'aprovació definitiva, l'Ajuntament haurà de sol·licitar la inscripció de la modificació en el Registre Autonòmic d'Instruments de Planejament, en els termes previstos en l'article 172 de la LOTUP.-  
  
Vist que l'arquitecte municipal va emetre un informe ambiental i territorial estratègic favorable en el procediment simplificat d'avaluació ambiental i territorial estratègic de la modificació 1/2018, Illa 220, signat electrònicament en data 27 de gener de 2019, que literalment diu:  
  
  
?Expedient: 3419/2018.  
Sol·licitant: Vicente Cubedo Sánchez.  
Òrgan promotor: Ajuntament de Nules.  
Òrgan substantiu: Ajuntament de Nules.  
Tècnic redactor del document, arquitecte: Santiago Ruiz Canga.  
Advocada: Inmaculada Solernou Sanz.  
Situació: zona delimitada pel Pla general d'ordenació urbana com a illa 220.  
Assumpte: informe ambiental i territorial estratègic de la modificació puntual 1/2018 del Pla general d'ordenació urbana de Nules 1/2018, Illa 220.-  
  
Rafael Brisach Claramonte, com a arquitecte municipal de l'Ajuntament de Nules; informa:  
  
Antecedents  
- El 21 de desembre de 2018, Santiago Ruiz Canga en representació de Vicente Cubedo Sánchez va presentar:  
· Modificació puntual del PGOU de Nules 1/2018 Illa 220.  
· Document inicial estratègic i justificació article 46.3 LOTUP, Aplicació procediment simplificat de la modificació puntual del PGOU de Nules 1/2018 - Illa 220.  
- Revisada la documentació, el 28 de desembre de 2018 s'admet a tràmit la documentació presentada, s'inicia el procediment simplificat d'avaluació ambiental i territorial estratègic, i s'eleva la consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló; es realitza la citada consulta el 2 /01/2019.  
  
- El 14 de gener de 2019 es rep informe corresponent a la consulta realitzada a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló.  
  
D'acord amb el que s'estableix en l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això amb consulta prèvia a les administracions públiques afectades i d'acord amb les fases de la tramitació exposades en l'article 49.  
  
Document inicial estratègic  
- La documentació presentada consisteix en:  
· Document inicial estratègic i justificació article 46.3 LOTUP, Aplicació procediment simplificat. Modificació puntual del PGOU de Nules, 1/2018 € Illa 220.  
· Modificació puntual del PGOU de Nules 1/2018 - Illa 220.  
- Informació territorial:  
El municipi de Nules, situat a la comarca de la Plana Baixa, a la província de Castelló, té una població de 13.573 habitants (segons l'IVE d'1.01.2013), distribuïts entre el nucli de població principal i altres dos, Mascarell i Platja de Nules. La superfície del terme municipal és de 50,51 km². Se situa a una altitud de 13 metres sobre el nivell del mar i a una distància de 18 km de la capital de la província.  
Limita amb els termes municipals d'Artana a l'oest; Betxí, les Alqueries i Borriana al nord; el mar Mediterrani a l'est; i la Vall d'Uixó i Moncofa al sud. Dins dels límits del terme municipal de Nules es troba el terme municipal de la Vilavella.  
S'accedeix a Nules per mitjà de la CV-10, la N-340, l'autopista AP-7 i la CV-18. També té accés per ferrocarril tant des de València com des de Castelló.  
El paisatge es troba caracteritzat per transició dels contraforts de la serra d'Espadà (el Puntal de Nules 631 m) cap al terreny agrícola ja prop del litoral, arribant a l'entorn de l'Estany, zona antigament dedicada als arrossars fins que va arribar el gran auge del cultiu de la taronja. En aquesta zona també es troben quatre platges de Nules.  
  
El cultiu, comerç i manipulació de la taronja és el principal motor econòmic del municipi, juntament amb les indústries i comerços dedicats a l'emmagatzematge i manipulació de cítrics. No obstant això, en les últimes dècades s'està experimentant una notable diversificació dels sectors econòmics, sobretot el sector ceràmic.  
- Planejament vigent:  
El Pla General d'Ordenació Urbana de Nules va ser aprovat per la Comissió Territorial d'Urbanisme en data 27 de febrer de 1992 i publicat en el Butlletí Oficial de la Província de Castelló el 6 d'agost de 1992. Aquest Pla General va ser avaluat ambientalment mitjançant Declaració d'Impacte Ambiental (exp. 267/90-AIA).  
La Comissió Territorial d'Urbanisme de Castelló, en sessió celebrada el 26 d'octubre de 2009, va acordar aprovar definitivament el Pla de reforma interior de la unitat d'execució Illa 220 de Nules, acord que es va publicar en el Butlletí Oficial de la Província de Castelló el 24 de novembre de 2019.  
En aquests moments es troba en avaluació ambiental (exp. 64/0314-AAJ) la nova revisió del Pla general, amb document de referència aprovat en data 16 d'octubre de 2009.  
- Objecte de la modificació:  
L'objecte de la present modificació és la modificació de dos articles de les normes urbanístiques, en concret els següents:  
A) L'article 2 del Pla de reforma interior modificatiu Illa 220 del seu annex normatiu I, modificant els usos autoritzats i els usos prohibits.  
  
B) L'article 4, del Pla de reforma interior modificatiu Illa220 del seu annex normatiu I, modificant les característiques de la parcel·la mínima.  
  
La modificació puntual 1/2018 - Illa 220 del Pla general de Nules que es proposa implica la recuperació parcial de les característiques dels usos permesos en l'aprovació definitiva del Pla de reforma interior modificatiu Illa 220, abans de l'aprovació definitiva de la modificació puntual 2/2012 relativa a la modificació dels articles 140 i 139 del PGOU de Nules respecte als tanatoris o usos similars i la no consideració dels usos indústries en l'autorització dels usos públics. La modificació puntual 1/2018 - Illa 220 del Pla General de Nules també pretén dotar de major flexibilitat en reduir les exigències de la parcel·la mínima.  
- Justificació de la modificació i alternatives:  
L'àmbit d'aplicació de la present modificació recau exclusivament en l'illa 220 del planejament general i en les illes del seu entorn immediat quant a les repercussions que sobre aquestes pot incidir les majors possibilitats que es plantegen en l'illa 220, augment del trànsit, sorolls, olors...  
L'alternativa de no modificar el planejament urbanístic (alternativa 0) no resulta el més convenient en pretendre's amb aquesta modificació recuperar parcialment allò que va ser aprovat en el Pla de reforma interior de la unitat d'execució Illa220 i dotar de major flexibilitat a parcel·lacions.  
Possibles efectes sobre el medi ambient  
Atesos els aspectes inclosos en el document inicial estratègic no s'aprecien aspectes ambientals que pogueren veure's afectats per la present modificació del planejament general:  
- Impacte sobre el medi físic:  
El sòl sobre el qual serà aplicable la modificació recau exclusivament en l'illa220, sòl ordenat que albergaran edificacions i viari, per tant ens trobem davant sòl segellat.  
- Impacte sobre el medi biòtic:  
La modificació proposada a priori no afecta cap vegetació natural, més enllà del que poguera afectar sense la modificació pretesa.  
  
- Afeccions territorials:  
L'àrea afectada per la modificació proposada ja figura com a sòl urbà en el pla general vigent i hi figurava amb uns usos de característiques similars i amb la mateixa edificabilitat que es pretén.  
- Exposició a riscos ambientals i a impactes sobre el patrimoni:  
No es detecten ni riscos ambientals ni impactes negatius sobre el patrimoni més enllà dels que pogueren existir abans de la modificació puntual 2/2012.  
Consultes realitzades  
- S'ha sotmés a consulta per part de la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló. La dita consulta es va realitzar el 2 de gener de 2019 i el 14 de gener de 2019 es va rebre contestació a la consulta realitzada.  
Valoració dels possibles efectes sobre el medi ambient  
Analitzat el document inicial estratègic, els informes rebuts, s'efectua la valoració dels possibles efectes de la present modificació puntual 1/2018 del PGOU de Nules 1/2018 - Illa 220, seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Així, tenint en consideració les característiques de la modificació, per aquesta es pretén possibilitar usos de major superfície i complexitat, així com que es puga realitzar parcel·lacions amb superfícies i característiques menys restrictives.  
Dit això, dels informes no s'observen consideracions a tindre en compte, ni legals ni ambientals.  
Determinació de l'existència d'efectes significatius  
Segons estableix l'article 46 de la LOTUP l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si escau, amb consulta prèvia a les administracions públiques afectades, i amb les consideracions a les quals es refereix l'article 51 de la LOTUP.  
En el cas de la modificació 1/2018 € Illa 220, es tracta d'una modificació menor del pla i l'àmbit municipal afectat per la modificació es correspon amb una zona de sòl urbà pràcticament consolidat.  
  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge (LOTUP):  
- La modificació 1/2018 - Illa 220, vistos els antecedents dels usos autoritzats en un passat en la mateixa zona, no suposa per si mateixa una variació real de l'ús del sòl ni un canvi del model real desenvolupat en la zona, entenent que la variació objecte de la modificació no suposa una variació substancial respecte a l'àrea objecte de la modificació ni respecte a la població que puga veure's afectada; suposa la introducció d'alteracions en l'ordenació detallada de part del sòl urbà, si bé no s'estima que represente cap vulnerabilitat davant de característiques naturals, i en definitiva, la modificació del pla pretesa tal com es presenta no s'aprecia que deriven efectes ambientals significatius.  
  
Així doncs, analitzada la documentació presentada i el seu objecte, els informes sectorials emesos, s'estima que pot determinar-se, respecte a la modificació 1/2018 € Illa 220 que el procediment d'avaluació simplificada és suficient per a determinar que no presenta efectes significatius sobre el medi ambient.  
Proposta d'acord  
Atenent el que s'estableix en l'article 51.2.b de la LOTUP, i com que la modificació puntual avaluada no té efectes significatius en el medi ambient i el territorial i se sotmet al procediment simplificat d'avaluació.  
D'acord amb el que s'ha exposat procediria resoldre:  
Emetre Informe ambiental i territorial estratègic favorable en el procediment simplificat d'avaluació ambiental i territorial estratègic de la modificació «1/2018-illa220» d'acord amb els criteris de l'annex VIII de la LOTUP, per no apreciar-se efectes significatius sobre el medi ambient, corresponent continuar la tramitació d'aquesta modificació d'acord amb la seua normativa sectorial, sempre que s'ajuste al descrit en la documentació presentada així com al que s'estableix en la legislació vigent i els informes emesos sobre aquest tema.  
  
Segons estableix l'article 51.7 de la LOTUP, l'Informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació «1/2018-illa220» en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Nules, 27 de gener de 2019.- L'arquitecte municipal: Rafael Brisach Claramonte.»  
  
Vist l'informe jurídic núm. 16/2019, emés per la TAG-cap de l'Àrea de Secretaria-Urbanisme només a l'efecte d'informar sobre el procediment de tramitació administrativa, signat electrònicament en data 29 de gener de 2019, i registrat en el Llibre d'informes jurídics amb el número 2019-0041 de data 29 de gener de 2019.  
  
Fonaments de dret  
Resultant que el procediment de sol·licitud d'inici de l'avaluació ambiental i territorial estratègica està regulat en la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, d'ara en avant LOTUP, en concret, en els articles 50 i 51 del text legal esmentat.  
Resultant el que es disposa en l'article 50 de la LOTUP, que estableix:  
«Article 50. Inici del procediment. Sol·licitud d'inici de l'avaluació ambiental i territorial estratègica  
1. El procediment s'iniciarà amb la presentació per l'òrgan promotor davant l'òrgan substantiu de la sol·licitud d'inici de l'avaluació ambiental i territorial estratègica, acompanyada d'un esborrany del pla o programa i un document inicial estratègic amb el contingut següent, expressat de manera succinta, preliminar i esquemàtic:  
a) Els objectius de la planificació i descripció de la problemàtica sobre la qual actua.  
b) L'abast, àmbit i possible contingut de les alternatives del pla que es proposa.  
c) El desenvolupament previsible del pla o programa.  
d) Un diagnòstic de la situació del medi ambient i del territori abans de l'aplicació del pla en l'àmbit afectat.  
e) Els seus efectes previsibles sobre el medi ambient i sobre els elements estratègics del territori, prenent en consideració el canvi climàtic.  
  
f) La seua incardinació en l'Estratègia territorial de la Comunitat Valenciana i la seua incidència en altres instruments de la planificació territorial o sectorial.  
2. En els supòsits de l'article 46.3 d'aquesta llei, quan l'òrgan promotor considere que resulta d'aplicació el procediment simplificat d'avaluació ambiental i territorial estratègica, a més haurà d'incloure's en la documentació:  
a) La motivació de l'aplicació del procediment simplificat d'avaluació ambiental i territorial estratègica.  
b) Un resum dels motius de la selecció de les alternatives previstes.  
  
c) Les mesures previstes per a previndre, reduir i, en la mesura que siga possible, compensar, qualsevol efecte negatiu important en el medi ambient i en el territori, que es derive de l'aplicació del pla o programa, així com per a mitigar la seua incidència sobre el canvi climàtic i la seua adaptació a aquest.  
d) Una descripció de les mesures previstes per al seguiment ambiental del pla.  
3. L'òrgan substantiu remetrà a l'òrgan ambiental i territorial la sol·licitud i la documentació que l'acompanya presentades per l'òrgan promotor, una vegada que haja comprovat que s'ajusta al que s'estableix en els apartats anteriors i en la legislació sectorial.  
4. En el termini de quinze dies des de la seua recepció, l'òrgan ambiental i territorial examinarà la documentació presentada. Si apreciara que la sol·licitud no s'acompanya d'algun dels documents preceptius, requerirà a l'òrgan promotor, informant-ne a l'òrgan substantiu, perquè en el termini de deu dies procedisca a l'esmena de la documentació, interrompent-se el còmput del termini per a la finalització de l'avaluació. Si així no ho fera, es tindrà al promotor per desistit de la seua petició, prèvia resolució de l'òrgan ambiental i territorial. Aquest termini podrà ser ampliat fins a cinc dies, a petició de l'interessat o a iniciativa de l'òrgan ambiental i territorial, quan l'aportació dels documents requerits presente dificultats especials.  
Així mateix, si l'òrgan ambiental i territorial estima de manera inequívoca que el pla o programa és manifestament inviable per raons ambientals, o quan el document inicial estratègic no reunisca condicions de qualitat suficients apreciades per aquest òrgan, o quan s'haja no admés o s'haja dictat una declaració ambiental i territorial estratègica desfavorable en un pla o programa anàleg al presentat, podrà declarar la inadmissió en el termini de trenta dies. Prèviament, haurà de donar audiència a l'òrgan substantiu i a l'òrgan promotor, per un termini de deu dies, que suspendrà el termini per a declarar la inadmissió. La resolució per la qual s'acorde la inadmissió justificarà les raons per les quals s'aprecia la causa d'aquesta, i contra aquesta resolució podran interposar-se els recursos que siguen procedents legalment en via administrativa i judicial, si és el cas.-  
Resultant el que es disposa en l'article 51 de la LOTUP, que estableix:  
?Article 51. Consultes a les administracions públiques afectades i elaboració del document d'abast de l'estudi ambiental i territorial estratègic.  
1. L'òrgan ambiental i territorial sotmetrà el document que conté l'esborrany del pla o programa i el document inicial estratègic a consultes de les administracions públiques afectades d'acord amb l'article 49.1, apartat d d'aquesta llei i persones interessades, per un termini mínim de 20 dies hàbils des de la recepció de la sol·licitud d'informe per als plans que afecten exclusivament l'ordenació detallada, o al sòl urbà que compte amb els serveis urbanístics implantats sense modificació de l'ús dominant de la zona d'ordenació estructural corresponent, i per un termini mínim de 45 dies hàbils per als plans que afecten les altres determinacions compreses en l'ordenació estructural.  
  
Transcorregut el termini establit sense que s'haja rebut el pronunciament, el procediment continuarà en els termes establits en la legislació de l'Estat sobre avaluació ambiental, sent públiques, en tot cas, les decisions que finalment adopte.  
2. Una vegada rebuts els pronunciaments de les administracions públiques afectades, l'òrgan ambiental i territorial elaborarà i remetrà a l'òrgan promotor i a l'òrgan substantiu, segons siga procedent, un dels documents següents:  
a) Un document sobre l'abast de l'estudi ambiental i territorial estratègic, juntament amb les contestacions rebudes a les consultes realitzades, en el qual es determinarà l'amplitud, nivell de detall i grau d'especificació que ha de tindre l'estudi esmentat i instarà la continuació de la tramitació pel procediment ordinari.  
b) Una resolució d'informe ambiental i territorial estratègic, per considerar, d'acord amb els criteris de l'annex VIII d'aquesta llei, que el pla o programa no té efectes significatius sobre el medi ambient i el territori, i l'avaluació ambiental i territorial estratègica es resoldrà pel procediment simplificat i indicant la procedència de la tramitació del pla o programa d'acord amb el capítol següent o a la seua normativa sectorial.  
c) Una resolució que considere que, encara que poden derivar-se de l'execució del pla o programa efectes significatius sobre el medi ambient i el territori, la seua tramitació ha de realitzar-se simultàniament amb la del projecte i l'avaluació ambiental es durà a terme de conformitat amb la legislació d'avaluació d'impacte ambiental de projectes, i s'emetrà un document d'abast que comprendrà la valoració ambiental dels aspectes propis del pla i els específics del projecte.  
3. El termini del qual disposa l'òrgan ambiental i territorial per a emetre el document que corresponga, de conformitat amb l'apartat anterior, és de quatre mesos des de la recepció del document de sol·licitud, prorrogable per altres dos mesos en el cas de l'apartat a o quan la complexitat del document ho requerisca.  
4. El document d'abast inclourà:  
a) El resultat de les consultes realitzades a les administracions públiques afectades.  
b) L'abast i nivell de detall amb què haja de redactar-se l'estudi ambiental i territorial estratègic, amb referència als objectius ambientals i territorials i els seus indicadors, els principis de sostenibilitat aplicables, les afeccions legals, els criteris i condicions ambientals, funcionals i territorials estratègics i els possibles efectes significatius sobre el medi ambient i el territori a considerar en la redacció del pla o programa.  
  
c) Pla de participació pública que identifique les administracions públiques afectades i el públic interessat en el pla o programa i les modalitats o amplitud d'informació i consulta.  
El pla de participació pública haurà de contindre, almenys, la informació pública mitjançant anunci en el Diari Oficial de la Generalitat Valenciana i en un mitjà de comunicació social de premsa escrita de gran difusió i posar la documentació a disposició del públic.  
En el cas de revisions de plans generals d'ordenació estructural i de modificacions que suposen canvis de classificació de sòl que alteren el model territorial del municipi o en la qualificació del sòl que incrementen el seu aprofitament, el pla de participació pública inclourà, a més i almenys, la celebració de sessions explicatives obertes al públic sobre el contingut de l'ordenació futura i les alternatives presentades, l'elaboració de resums i infografies de les propostes d'ordenació més importants per a facilitar la difusió i comprensió ciutadana de l'ordenació, així com memòria de viabilitat econòmica preceptiva, elaborada sobre la base d'estudis de mercat rigorosos i acreditats per societats de taxació homologades per entitats públiques amb competència per a això o per entitats anàlogues d'altres països.  
  
5. El document d'abast de l'estudi ambiental i territorial estratègic es posarà a la disposició del públic a través de la pàgina web de l'òrgan ambiental i territorial i de l'òrgan substantiu.  
6. El document d'abast de l'estudi ambiental i territorial estratègic caducarà si, transcorreguts dos anys des de la seua notificació a l'òrgan promotor, aquest no haguera remés a l'òrgan ambiental i territorial la documentació referida en l'article 54 d'aquesta llei. Aquest termini podrà prorrogar-se justificadament per altres dos anys més.  
7. La resolució de l'informe ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu, a l'efecte de continuar el procediment d'aprovació del pla o programa de conformitat amb el capítol següent d'aquesta llei o a la legislació sectorial corresponent. Aquesta resolució no serà susceptible de cap recurs, sense perjudici dels que, si escau, siguen procedents en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, si escau, d'aprovació del pla o programa.  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En aquests casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.-  
Resultant el que es preveu en l'article 23.1 de l'Ordenança de Transparència Municipal de l'Ajuntament de Nules, publicada en el Butlletí Oficial de la Província de Castelló número 157 de data 22 de desembre de 2015.  
De conformitat amb els antecedents de fet i fonaments de dret exposats, resolc:  
  
Primer  
Emetre Informe ambiental i territorial estratègic favorable en el procediment simplificat d'avaluació ambiental i territorial estratègic de la modificació 1/2018 - Illa 220, d'acord amb els criteris de l'annex VIII de la LOTUP, per no apreciar-se efectes significatius sobre el medi ambient, corresponent continuar la tramitació d'aquesta modificació de conformitat amb la seua normativa sectorial, sempre que s'ajuste al que es descriu en la documentació presentada així com al que s'estableix en la legislació vigent i els informes emesos sobre aquest tema.  
  
  
Segon  
De conformitat amb el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació 1/2018 € Illa 220 en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Tercer  
Publicar la present resolució de l'Informe ambiental i territorial estratègic favorable en el procediment simplificat d'avaluació ambiental i territorial estratègic de la modificació 1/2018 € Illa 220 en el Diari Oficial de la Generalitat Valenciana, als efectes previstos en l'article 51.7 de la LOTUP, i en la ubicació següent: www.nules.es /Portal  Transparència/ Transparència/ 7. Urbanisme/ 7.2 Plans i Programes Medi Ambient/. i en l'enllaç següent: https://nules.sedelectronica.es/transparency/9d4dc5eb-8dfb-453b-819b-98300417e94b/#.  
  
  
Quart  
Incloure l'Informe ambiental i territorial estratègic favorable en el procediment simplificat d'avaluació ambiental i territorial estratègic de la modificació 1/2018 € Illa 220, en la documentació de l'instrument de planejament urbanístic.  
  
Cinqué  
Comunicar aquesta resolució a l'Àrea d'Urbanisme d'aquest ajuntament per a la continuació del procediment d'aprovació de la modificació 1/2018 - Illa 220.  
  
Sisé  
Notificar als interessats que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.»  
  
Nules, 13 de febrer de 2019.- L- alcalde: David García Pérez.